CELEX: 32013D0378
Language: lv
Date: 2013-07-09 00:00:00
Title: 2013/378/ES: Politikas un drošības komitejas Lēmums EUPOL COPPS /1/2013 ( 2013. gada 9. jūlijs ), ar ko pagarina pilnvaru termiņu Eiropas Savienības Policijas misijas palestīniešu teritorijās ( EUPOL COPPS ) vadītājam

16.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 193/18
            
         POLITIKAS UN DROŠĪBAS KOMITEJAS LĒMUMSEUPOL COPPS/1/2013
   (2013. gada 9. jūlijs),
   ar ko pagarina pilnvaru termiņu Eiropas Savienības Policijas misijas palestīniešu teritorijās (EUPOL COPPS) vadītājam
   (2013/378/ES)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/354/KĀDP (2013. gada 3. jūlijs) par Eiropas Savienības policijas misiju palestīniešu teritorijās (EUPOL COPPS) (1) un jo īpaši tā 9. panta 1. punktu,
   tā kā:
   
               (1)
            
            
               Ievērojot 11. panta 1. punktu Padomes Lēmumā 2013/354/KĀDP, Politikas un drošības komiteja ir pilnvarota saskaņā ar Līguma 38. panta trešo daļu pieņemt atbilstīgus lēmumus Eiropas Savienības Policijas misijas palestīniešu teritorijās (EUPOL COPPS) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.
            
         
               (2)
            
            
               Ar Lēmumu 2013/354/KĀDP EUPOL COPPS misijas termiņu pagarināja līdz 2014. gada 30. jūnijam.
            
         
               (3)
            
            
               Politikas un drošības komiteja 2012. gada 3. jūlijā pieņēma lēmumu EUPOL COPPS/1/2012 (2), ar ko par EUPOL COPPS misijas vadītāju no 2012. gada 1. jūlija līdz 2013. gada 30. jūnijam ieceļ Kenneth DEANE kungu.
            
         
               (4)
            
            
               Savienības Augstā pārstāve ārlietās un drošības politikas jautājumos 2013. gada 14. jūnijā ierosināja pagarināt EUPOL COPPS misijas vadītāja Kenneth DEANE kunga pilnvaras no 2013. gada 1. jūlija līdz 2014. gada 30. jūnijam,
            
         IR PIEŅĒMUSI ŠO LĒMUMU.
   1. pants
   Ar šo Eiropas Savienības Policijas misijas palestīniešu teritorijās (EUPOL COPPS) misijas vadītāja Kenneth DEANE kunga pilnvaras tiek pagarinātas līdz 2014. gada 30. jūnijam.
   2. pants
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.
   
      Briselē, 2013. gada 9. jūlijā
      
         
            Politikas un drošības komitejas vārdā –
         
            priekšsēdētājs
         
         W. STEVENS
      
   
   
      (1)  OV L 185, 4.7.2013., 12 lpp.
   
      (2)  OV L 186, 14.7.2012., 31. lpp.